Rikunarita-ORG/Wikinium huggingface dataset:
# ডাব্লিউডাব্লিউই নেটওয়ার্ক
সংক্ষিপ্ত ইউআরএল

| ডাব্লিউডাব্লিউই নেটওয়ার্ক |
| --- |
|  |
| উদ্বোধন | ২৪ ফেব্রুয়ারি ২০১৪ (2014-02-24) যুক্তরাষ্ট্র ১২ আগস্ট ২০১৪ (2014-08-12) এশিয়া ১৩ জানুয়ারি ২০১৫ (2015-01-13) যুক্তরাজ্য, আয়ারল্যান্ড, এবং ইতালি ২৪ মার্চ ২০১৫ (2015-03-24) পাকিস্তান, ভারত এবং মধ্য প্রাচ্য ২ নভেম্বর ২০১৫ (2015-11-02) পূর্ব আফ্রিকা এবং পশ্চিম আফ্রিকা ৫ জানুয়ারি ২০১৬ (2016-01-05) জাপান, জার্মানি, অস্ট্রিয়া, এবং সুইজারল্যান্ড |
| মালিকানা | ডাব্লিউডাব্লিউই |
| চিত্রের বিন্যাস | এইচডিটিভি (১০৮০আই ১৬:৯) |
| স্লোগান | Watch every live pay-per-view on WWE Network |
| ভাষা | ইংরেজি |
| প্রচারের স্থান | বিশ্বব্যাপি |
| প্রধান কার্যালয় | স্টামফোর্ড, কানেক্টিকাট, যুক্তরাষ্ট্র |
| ওয়েবসাইট | www.wwenetwork.com |
| প্রাপ্তিস্থান  |
| কৃত্রিম উপগ্রহ |
| আস্ট্র (মালয়েশিয়া) | চ্যানেল ৮২০ (এসডি) চ্যানেল ৮৪০ (এইচডি) |
| ওএসএন (মেনা) | চ্যানেল ৬২০ (এইচডি) |

**ডাব্লিউডাব্লিউই নেটওয়ার্ক** হলো একটি সাবস্ক্রিপশন ভিত্তিক ভিডিও স্ট্রিমিং সেবা যেটির মালিক ডাব্লিউডাব্লিউই। এই ধারণাটি সম্পর্কে মূলত ২০১১ সালে ঘোষণা করা হয়, জানুয়ারি ৪ ২০১৪ সালে ডাব্লিউডাব্লিউই ঘোষণা করে এই নেটওয়ার্কটি ফেব্রুয়ারি ২৪ তারিখে যুক্তরাষ্ট্রে উদ্বোধন করা হবে। জুলাই ৩১ তারিখে অস্ট্রেলিয়া, কানাডা, নিউজিল্যান্ড, হংকং, সিঙ্গাপুর, মালয়েশিয়া, মেক্সিকো, স্পেন, তুরস্কতে এই সেবাটি সরাসরি হয়। আগস্ট ১৭ তারিখে বিশ্বের অন্যান্য দেশে এই সেবাটি চালু করা হয়। এটি অপ্রত্যাশিত ভাবে জানুয়ারি ১৩, ২০১৫ তে যুক্তরাজ্য এবং আয়ারল্যান্ড এ চালু হয় যা পরিকল্পনার থেকে কয়েক সপ্তাহ আগে, এবং পূর্ব পরিকল্পনা থেকে দেরিতে যেটি নভেম্বরে চালু হওয়ার কথা ছিল। ডাব্লিউডাব্লিউই নেটওয়ার্ক ২৪ ঘণ্টা স্ট্রিমিং করা যায়।

## অনুষ্ঠান সমূহ

### আসল অনুষ্ঠান

#### ডাব্লিউডাব্লিউই ইভেন্ট

* সকল ডাব্লিউডাব্লিউই প্রতি-দর্শনে-পরিশোধ অনুষ্ঠানসমূহের সরাসরি সম্প্রচার।
* সব ডাব্লিউডাব্লিউই নেটওয়ার্ক এক্সক্লুসিভ ইভেন্টসমূহের সরাসরি সম্প্রচার।
* সকল ডাব্লিউডাব্লিউই প্রতি-দর্শনে-পরিশোধ এবং ডাব্লিউডাব্লিউই নেটওয়ার্ক এক্সক্লুসিভ অনুষ্ঠানসমূহের প্রাক শো।
* ডাব্লিউডাব্লিউই ২০৫ লাইভ এর ১ ঘণ্টার ইন রিং অনুষ্ঠান যেটি ক্রুসারওয়েট ডিভিশনকে প্রদর্শন করে।
* ডাব্লিউডাব্লিউই এনএক্সটির ইন রিং অনুষ্ঠান যেটি এনএক্সটির উন্নয়ন শাখা প্রদর্শন করে। এর সাথে বিশেষ সরাসরি পর্ব সমূহ প্রচার করা।
* ডাব্লিউডাব্লিউই এনএক্সটি ইউকে - এক ঘণ্টার ইন রিং অনুষ্ঠান এনএক্সটি ইউকে ব্র্যান্ডের জন্য।
* ডাব্লিউডাব্লিউই মেইন ইভেন্ট - এক ঘণ্টার ইন রিং অনুষ্ঠান যেখানে র ব্র্যান্ডের কুস্তিগিররা থাকে। পর্ব গুলো তিন সপ্তাহ পুরনো হয় (মূল সম্প্রচার "হুলু" তে)
* ডাব্লিউডাব্লিউই মিশ্র ম্যাচ চ্যালেঞ্জ - একটি মৌসুমি টুর্নামেন্ট যেটিতে মিক্সড ট্যাগ টিম ম্যাচ অনু্ষ্ঠিত হয়। পর্ব গুলো দুইদিন পর সম্প্রচারিত হয় (মুল সম্প্রচার "ফেসবুক ওয়াচে")
* মাঈ ইয়ং ক্লাসিক - মৌসুমি টুর্নামেন্ট ৩২ জন নারী কুস্তিগির নিয়ে আয়োজিত হয়।

## তথ্যসূত্র
# সত্যাগ্রহ
সংক্ষিপ্ত ইউআরএল

**সত্যাগ্রহ** (সংস্কৃত: सत्याग्रह) মোহনদাস করমচাঁদ গান্ধীর (যিনি *মহাত্মা* গান্ধী নামেও পরিচিত) প্রতিষ্ঠিত একটি দর্শন এবং অহিংস প্রতিরোধের অনুশীলন। গান্ধী সত্যাগ্রহের চর্চা করেছিলেন ভারতের স্বাধীনতা আন্দোলনে এবং দক্ষিণ আফ্রিকায় ভারতীয়দের অধিকার প্রতিষ্ঠায়। তার এই তত্ত্ব নেলসন ম্যান্ডেলার বর্ণবৈষম্য নীতি এবং গণাধিকার আন্দোলনের সময় মার্কিন যুক্তরাষ্ট্রে মার্টিন লুথার কিং ও জেমস বেভেলের কর্মসূচি সহ সামাজিক ন্যায় প্রতিষ্ঠা ও অন্যান্য আন্দোলনে প্রভাব ফেলে। যারা সত্যাগ্রহের চর্চা করেন তাদের **সত্যাগ্রহী** বলা হয়।

## শব্দার্থ

লবণ আন্দোলন, সত্যাগ্রহের অন্যতম একটি জনপ্রিয় আন্দোলন ছিল
১৯০৬ সালে দক্ষিণ আফ্রিকার *ইন্ডিয়ান ওপিনিয়ন* খবরের কাগজে এই শব্দটি প্রথম ব্যবহার করা হয়।
মূল উপাদান হল 'সত্য' ও 'আগ্রহ'। সত্যাগ্রহ কথার এককথায় অর্থ হচ্ছে সত্যের প্রতি আগ্রহ।

## সত্যাগ্রহ অভিযানের নিয়ম

গান্ধী সত্যাগ্রহীদের প্রতিরোধ অভিযানে অনুসরণ করার জন্য কয়েকটি নিয়ম প্রস্তাব করেছিলেন:

* কোনও রাগ পোষণ করবেন না।
* প্রতিপক্ষের ক্রোধ সহ্য করবেন না।
* আক্রমণ বা শাস্তির প্রতিশোধ নেবেন না, তবে শাস্তি বা আক্রমণের ভয়ে, রাগে প্রদত্ত আদেশের কাছে আত্মসমর্পণ করবেন না।
* স্বেচ্ছায় আপনার নিজের সম্পত্তি গ্রেপ্তার বা বাজেয়াপ্ত করার জন্য আত্মসমর্পণ করুন।
* আপনি যদি সম্পত্তির ট্রাস্টি হন, তাহলে সেই সম্পত্তি (অহিংসভাবে) আপনার জীবন দিয়ে বাজেয়াপ্ত করা থেকে রক্ষা করুন।
* অভিশাপ বা শপথ করবেন না।
* প্রতিপক্ষকে অপমান করবেন না।
* আপনার প্রতিপক্ষ বা আপনার প্রতিপক্ষের নেতাদের পতাকাকে অভিবাদন বা অপমান করবেন না।
* যদি কেউ আপনার প্রতিপক্ষকে অপমান বা আক্রমণ করার চেষ্টা করে, তাহলে আপনার জীবন দিয়ে আপনার প্রতিপক্ষকে (অহিংসভাবে) রক্ষা করুন।
* একজন বন্দী হিসেবে, ভদ্র আচরণ করুন এবং কারাগারের নিয়ম মেনে চলুন (আত্মসম্মানের পরিপন্থী যেকোনো ব্যতীত)।
* বন্দি হিসেবে, বিশেষ অনুকূল আচরণের জন্য অনুরোধ করবেন না।
* একজন বন্দি হিসেবে, এমন সুযোগ-সুবিধা লাভের জন্য উপবাস করো না, যার বঞ্চনা তোমার আত্মসম্মানের উপর কোন আঘাত আনে না।
* অসহযোগ আন্দোলনের নেতাদের আদেশ আনন্দের সাথে পালন করো।

## তথ্যসূত্র

## বহিঃসংযোগ
# দো আঁখেঁ বারহ হাত
সংক্ষিপ্ত ইউআরএল

| দো আঁখেঁ বারহ হাত |
| --- |
| চলচ্চিত্রের পোস্টার |
| পরিচালক | ভি. শান্তারাম |
| প্রযোজক | রাজকমল কলামন্দির |
| কাহিনিকার | জি. ডি. মদগুলকর |
| শ্রেষ্ঠাংশে | * ভি শান্তারাম
* সন্ধ্যা শান্তারাম
 |
| সুরকার | বসন্ত দেসাই |
| চিত্রগ্রাহক | জি. বালাকৃষ্ণ |
| সম্পাদক | চিন্তামণি বোরকর |
| মুক্তি | * ১৯৫৭ (1957)
 |
| স্থিতিকাল | ১৪৩ মিনিট |
| দেশ | ভারত |
| ভাষা | হিন্দি  |

দো আঁখেঁ বারহ হাত (হিন্দি: दो आँखें बारह हाथ, অনুবাদ 'দুই চোখ, বারো হাত') হল ভি. শান্তারাম পরিচালিত ১৯৫৭ সালের ভারতীয় হিন্দি ভাষার নাট্য চলচ্চিত্র। এটি ভারতে নির্মিত অন্যতম ধ্রুপদী চলচ্চিত্রের একটি হিসেবে গণ্য। এতে শ্রেষ্ঠাংশে অভিনয় করেন শান্তারাম ও তার স্ত্রী সন্ধ্যা শান্তারাম। চলচ্চিত্র ৮ম বার্লিন চলচ্চিত্র উৎসবে জুরিদের বিচারে অনন্য চলচ্চিত্র হিসেবে স্বর্ণ ভল্লুক অর্জন করে এবং গোল্ডেন গ্লোব পুরস্কারের নতুন বিভাগ মার্কিন যুক্তরাষ্ট্রের বাইরে নির্মিত শ্রেষ্ঠ চলচ্চিত্রের জন্য স্যামুয়েল গোল্ডউইন আন্তর্জাতিক চলচ্চিত্র পুরস্কার অর্জন করে। চলচ্চিত্রটি ৩য় জাতীয় চলচ্চিত্র পুরস্কারে সর্ব ভারতের শ্রেষ্ঠ পূর্ণদৈর্ঘ্য চলচ্চিত্র বিভাগে ও শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার অর্জন করে।

## কুশীলব

* ভি শান্তারাম - আদিনাথ, কারাগারের ওয়ার্ডেন
* সন্ধ্যা শান্তারাম - চম্পা
* বাবুরাও পেন্ডরকর - কারাগারের তত্ত্বাবধায়ক
* উলহস - শঙ্কর পাসি
* বি. এম. ব্যাস - জালিয়া নাই
* পল শর্মা
* এস. কে. সিং
* গজেন্দ্র
* জি. ইঙ্গাওয়ালে
* চন্দরকর
* ত্যাগরাজ
* আশা দেবী - ইনমাতের মা
* শঙ্কররাও ভোসলে
* সমর
* সুনীল
* কেশবরাও ডাটে

## পুরস্কার

| পুরস্কার | বিভাগ | মনোনীত | ফলাফল |
| --- | --- | --- | --- |
| ৫ম জাতীয় চলচ্চিত্র পুরস্কার | শ্রেষ্ঠ পূর্ণদৈর্ঘ্য চলচ্চিত্র | ভি. শান্তারাম | বিজয়ী |
| শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র |
| ৮ম বার্লিন চলচ্চিত্র উৎসব | জুরিদের বিচারে অনন্য চলচ্চিত্র হিসেবে স্বর্ণ ভল্লুক | ভি. শান্তারাম | বিজয়ী |
| ১৬তম গোল্ডেন গ্লোব পুরস্কার | স্যামুয়েল গোল্ডউইন আন্তর্জাতিক চলচ্চিত্র পুরস্কার | ভি. শান্তারাম | বিজয়ী |

## তথ্যসূত্র

## বহিঃসংযোগ

* আলোসিনেতে *দো আঁখেঁ বারহ হাত* (ফরাসি)
* ইন্টারনেট মুভি ডেটাবেজে *দো আঁখেঁ বারহ হাত*   (ইংরেজি)
* টিসিএম চলচ্চিত্র ডেটাবেজে *দো আঁখেঁ বারহ হাত*
* {{রটেন টম্যাটোস}} টেমপ্লেটে আইডি দেওয়া হয়নি এবং উইকিউপাত্তেও এটি নেই।
# আর্টিকেল ১৫
সংক্ষিপ্ত ইউআরএল

| আর্টিকেল ১৫ |
| --- |
| *আর্টিকেল ১৫* চলচ্চিত্রের পোস্টার |
| পরিচালক | অনুভব সিনহা |
| প্রযোজক | বেনারস মিডিয়া ওয়ার্কস |
| শ্রেষ্ঠাংশে | আয়ুষ্মান খুরানা ইশা তালওয়ার সায়নী গুপ্ত কুমুদ মিশ্রা |
| প্রযোজনা কোম্পানি | বেনারস মিডিয়া ওয়ার্কস |
| মুক্তি | ২৮ জুন ২০১৯ |
| দেশ | ভারত |
| ভাষা | হিন্দি |

আর্টিকেল ১৫ একটি ভারতীয় চলচ্চিত্র যেটি পরিচালনা করেছেন অনুভব সিনহা ও পরিচালনায় করেছে বেনারস মিডিয়া ওয়ার্কস। চলচ্চিত্রটিতে অভিনয় করেছেন আয়ুষ্মান খুরানা, ইশা তালওয়ার, সায়ানী গুপ্তা, কুমুদ মিশ্রা ও মনোজ পাহওয়া। চলচ্চিত্রটি ভারতীয় সংবিধানের ১৫ নম্বর অনুচ্ছেদ অবলম্বনে বানানো হয়েছে, যেটি জাতি,ধর্ম,বর্ণ,গোত্র,লিঙ্গ নির্বিশেষে সকল ভারতীয় নাগরিককে সমান অধিকার প্রদান করেছে। চলচ্চিত্রটি মুখ্য ভূমিকায় অভিনয় করেছেন আয়ুষ্মান খুরানা। তিনি চলচ্চিত্রে একজন পুলিশ অফিসারের ভূমিকায় অভিনয় করেছেন।

## শ্রেষ্ঠাংশে

* আয়ুষ্মান খুরানা
* ইশা তালওয়ার
* সায়নী গুপ্ত
* কুমুদ মিশ্রা
* মনোজ পাহওয়া
* নাসার
* আশিস বর্মা
* প্রার্থণা ভেহেরে
* শশাঙ্ক শিন্ডে
* সুশীল পান্ডে
* শংকর যাদব
* শুভ্রজ্যোতি ভারত
* রঞ্জিনী চক্রবর্তী
* মোহাম্মদ জিশান আইউব
* মির সরোয়ার

## নির্মাণ

চলচ্চিত্রটির গল্প ভারতের সামাজিক-রাজনৈতিক অবস্থার উপর ভিত্তি করে বানানো।৬ মাস ধরে গবেষণা করে সত্য ঘটনা অবলম্বনে লেখা হয়েছে সিনেমাটির গল্প।

চলচ্চিত্রটির চিত্রগ্রহণ ২০১৯ সালের ১ মার্চে লখনৌতে শুরু হয়। ১৪ মার্চ আয়ুষ্মান খুরানা শুটিং চলাকালীন সময়ের ছবি টুইটারে প্রকাশ করেন।

## তথ্যসূত্র
# দ্য রয়েল বেঙ্গল টাইগার (চলচ্চিত্র)
সংক্ষিপ্ত ইউআরএল

| দ্য রয়েল বেঙ্গল টাইগার |
| --- |
| দ্য রয়েল বেঙ্গল টাইগার চলচ্চিত্রের পোস্টার |
| পরিচালক | রাজেশ গাঙ্গুলি |
| প্রযোজক | নিরজ পান্ডে শীতল ভাটিয়া |
| রচয়িতা | নিরজ পান্ডে রাজেশ গাঙ্গুলি |
| শ্রেষ্ঠাংশে | আবির চট্টোপাধ্যায় প্রিয়াঙ্কা সরকার শ্রদ্ধা দাস জিত্‍ |
| সুরকার | সঞ্জয় চৌধুরী |
| চিত্রগ্রাহক | প্রতাপ রোউট |
| সম্পাদক | শ্রী নারায়ন সিংহ |
| প্রযোজনা কোম্পানি | ফ্রাইডে ফিল্মওয়ারক্স |
| পরিবেশক | ভিয়াকম ১৮ মোশন পিকচারস |
| মুক্তি | * ৩১ জানুয়ারি ২০১৪ (2014-01-31)
 |
| স্থিতিকাল | ১ ঘণ্টা ৪৯ মিনিট |
| দেশ | ভারত |
| ভাষা | বাংলা, হিন্দি, তামিল |

দ্য রয়েল বেঙ্গল টাইগার একটি ভারতীয় বাংলা চলচ্চিত্র। ২০১৪ সালে চলচ্চিত্রটি মুক্তি পায়। চলচ্চিত্রটির পরিচালক রাজেশ গাঙ্গুলি। চলচ্চিত্রটি প্রোযোজনা করেছেন নিরজ পান্ডে এবং শীতল ভাটিয়া।

## মূল কাহিনী

অভি (আবির চট্টোপাধ্যায়) সাধারণ বিনম্র ও নিরীহ বাঙ্গালি পরিবারের লোক এবং প্রতিবাদ কি তিনি জানেন না। তিনি তার স্ত্রী অপু (প্রিয়াঙ্কা সরকার) এবং তার ছেলে সঙ্গে কলকাতায় বসবাস করেন। তার একটি ভাড়াটে গত ছয় মাস গত তার মাসিক ভাড়া দেয় না এবং যখনই তিনি সব টাকা পরিশোধের জন্য অনুরোধ করেন তখনই সে অস্বীকার করেন। অভি কেবল তার অফিসে একজন কমকর্তা। কিন্তু তার নিজের সহকর্মী দিপংকর তাকে হিংসা করে এবং অভির বিরুদ্ধে মিথ্যাচার জন্য সুপারিশ করে ও অন্যান্য উপায় তার আরো পতন পরিকল্পনা করতে থাকে। কিন্তু নন্দিনী ও তার অন্যান্য সহকর্মী খুব ভাল বন্ধু।

## অভিনয়ে

* জিত্‍ — অঞ্জন (বর্ধিত বিশেষ উপস্থিতি)
* আবির চট্টোপাধ্যায় — অভি
* প্রিয়াঙ্কা সরকার — অপু
* শ্রদ্ধা দাস — নন্দিনী
* কারাজ মুখোপাধ্যায় — মিস্টার পাকরাশী,অভির ভাড়াটে
* রাজেশ শর্মা
* শান্তিনাল মুখোপাধ্যায় — দিপংকর
* বরুন চন্দ্র — ডাঃ বাগচী
* তনিমা সেন — মেট্রোর মধ্যকার মহিলা
* চন্দন সেন

## তথ্যসূত্র
# মহিষ

| মহিষ Water buffalo |
| --- |
|  |
| সংরক্ষণ অবস্থা |
| পোষ মানা  |
| বৈজ্ঞানিক শ্রেণীবিন্যাস |
| জগৎ: | Animalia |
| পর্ব: | কর্ডাটা |
| শ্রেণী: | Mammalia |
| বর্গ: | Artiodactyla |
| পরিবার: | Bovidae |
| উপপরিবার: | Bovinae |
| গোত্র: | Bovini |
| গণ: | *Bubalus* |
| প্রজাতি: | B. bubalis |
| দ্বিপদী নাম |
| Bubalus bubalis (Linnaeus, 1758) |
|  |
| * river buffalo
* swamp buffalo
 |
|  |
| Global distribution of buffaloes in 2004 |

**মহিষ**, (ইংরেজি: Water buffalo), গরুর নিকট আত্মীয় কালো চেহারার রোমন্থক প্রাণী। এই বিশাল বোভিডির উৎপত্তি মূলত দক্ষিণ এশিয়া, দক্ষিণ-পূর্ব এশিয়া ও চীন এই অঞ্চলে। বর্তমানে এটি ইউরোপ, অস্ট্রেলিয়া, দক্ষিণ আমেরিকা ও আফ্রিকার কিছু দেশেও পাওয়া যায়। এশীয় মহিষরা জলকাদা মাখতে ভালোবাসে। মাংস, দুধ ও চামড়া ইত্যাদি দেয়। মহিষের গাড়ি গ্রাম থেকে গ্রামে পণ্য পরিবহনে শত শত বৎসর যাবৎ ব্যবহৃত হয়ে আসছে।

## তথ্যসূত্র

## বহিঃসংযোগ
# উইসকনসিন

| উইসকনসিন |
| --- |
| রাষ্ট্র | মার্কিন যুক্তরাষ্ট্র |
| রাজ্য প্রতিষ্ঠার আগে | Wisconsin Territory |
| ইউনিয়নে অন্তর্ভুক্তি | May 29, 1848 (30th) |
| বৃহত্তম শহর | মিলওয়াকি |
| বৃহত্তম মেট্রো | Milwaukee metropolitan area |
| সরকার |
|  • গভর্নর | Scott Walker (R) |
|  • লেফটেন্যান্ট গভর্নর | Rebecca Kleefisch (R) |
| জনসংখ্যা  |
|  • মোট | ৫৭,২৬,৩৯৮ (২,০১২ est) |
|  • জনঘনত্ব | ১০৫/বর্গমাইল (৪০.৬/বর্গকিমি) |
|  • মধ্যবিত্ত পরিবার আয়ের | $৪৭,২২০ |
|  • আয়ের ক্রম | ১৫th |
| ভাষা |
|  • দাপ্তরিক ভাষা | ইংরেজি (দে ফ্যাক্টো) |
|  |
| অক্ষাংশ | 42° 30' N to 47° 05′ N |
| দ্রাঘিমাংশ | 86° 46′ W to 92° 53′ W |

| Wisconsin-এর অঙ্গরাজ্য প্রতীক |
| --- |
| Wisconsinর পতাকা |
| Wisconsinর সীলমোহর |
| জীবনযাপন |
|  পাখি | American robin *Turdus migratorius* |
| মাছ | Muskellunge *Esox masquinongy* |
| ফুল | Wood violet *Viola sororia* |
| পতঙ্গ | Western honey bee *Apis mellifera* |
| বৃক্ষ | Sugar maple *Acer saccharum* |
| জড় খেতাবে |
|  পানীয় | Milk |
| নৃত্য | Polka |
|  খাদ্য | Maize *Zea mays* |
|  জীবাশ্ম | Trilobite *Calymene celebra* |
| খনিজ | Galena |
| নীতিবাক্য | "Forward" |
| শিলা | Granite |
| মৃত্তিকা | Antigo (soil) |
| সঙ্গীত | "On, Wisconsin!" |
| অঙ্গরাজ্য রুট চিহ্নিতকারী |
|  |
| অঙ্গরাজ্য কোয়ার্টার |
|  2004-এ প্রকাশিত |
| যুক্তরাষ্ট্রের অঙ্গরাজ্য প্রতীকগুলির তালিকা |

**উইসকনসিন** মার্কিন যুক্তরাষ্ট্রের একটি অঙ্গরাজ্য। ১৮৪৮ সালে যুক্তরাষ্ট্রের ৩০তম অঙ্গরাজ্য হিসেবে উইস্কনসিন অন্তর্ভুক্ত হয়।

অঙ্গরাজ্যগুলোর মধ্যে আয়তনের দিক দিয়ে উইসকনসিন যুক্তরাষ্ট্রের ২৫ তম বৃহৎ অঙ্গরাজ্য, জনসংখ্যার দিক দিয়ে ২০ তম। ভৌগলিকভাবে এর পশ্চিমে মিনেসোটা, দক্ষিণ পশ্চিমে লোয়া, দক্ষিণে ইলিনয়, পূর্বে মিশিগান হ্রদ, উত্তরপূর্বে

মিশিগান এবং উত্তরে সুপিরিয়র হ্রদ অবস্থিত।

এই অঙ্গরাজ্যের বেশিরভাগ মানুষের বসবাস মিশিগান হ্রদ তীরবর্তী এলাকায়। আয়তন এবং জনসংখ্যাগত দিক থেকে এই অঙ্গরাজ্যের সবচেয়ে বড় শহর মিলওয়াকি। জনসংখ্যার দিক দিয়ে রাজধানী ম্যাডিসন আছে দ্বিতীয় স্থানে। তৃতীয় এবং চতুর্থ স্থানে আছে গ্রিন বে এবং কেনোশা। উইসকনসিনে ৭২ টি দেশের মানুষের বসবাস এবং ২০২০ সালের আদমশুমারি অনুযায়ী জনসংখ্যা প্রায় ৫৮ লক্ষ।

ভূতাত্ত্বিক দিক দিয়ে উইসকনসিন অত্যন্ত বৈচিত্র্যময়, বরফযুগের দৃশ্যমান প্রভাবযুক্ত এলাকা থেকে শুরু করে সম্পূর্ণ প্রভাবহীন এলাকাও এই অঙ্গরাজ্যে দেখা যায়। পশ্চিমে উঁচু ভূমি থেকে শুরু করে মিশিগান হ্রদ তীরবর্তী নিচুভূমি — সকল ধরনের বৈচিত্র্যই এই অঙ্গরাজ্যে বিদ্যমান। উত্তর আমেরিকার গ্রেট লেক তীরবর্তী এলাকার দিক দিয়ে অন্টারিও এবং মিশিগানের পরেই উইসকনসিনের অবস্থান। এর উত্তরাঞ্চলে আছে Chequamegon–Nicolet জাতীয় উদ্যান। ইউরোপীয়ানদের সংস্পর্শে থাকার সময় এলাকাটি অ্যালগোনকুইয়ান এবং সিউয়ান জাতির বাসস্থান ছিলো, বর্তমানে যেখানে রাজ্য স্বীকৃত ১১টি গোষ্ঠীর বসবাস আছে। উনবিংশ শতাব্দী এবং বিংশ শতাব্দীর শুরুর দিকে ইউরোপীয়রা এই অঙ্গরাজ্যে বসতি স্থাপন শুরু করে, যাদের মধ্যে বেশিরভাগই ছিলো জার্মানি এবং স্ক্যান্ডিনেভিয়ান অঞ্চলের বাসিন্দা।

## তথ্যসূত্র

## বহিঃসংযোগ
# সিটিগ্রুপ
সংক্ষিপ্ত ইউআরএল

সিটিগ্রুপ|  |
| সিটি গ্রুপের সদর দফতর, ম্যাহাটনে |
| ধরন | পাবলিক লিমিটেড কোম্পানি |
| শেয়ারবাজার প্রতীক | নিউ ইয়র্ক স্টক এক্সচেঞ্জ |
| আইএসআইএন | US1729674242 |
| শিল্প | ব্যাংকিং, আর্থিক সেবা |
| পূর্বসূরী | সিটিকর্প ট্রাভেলার্স গ্রুপ |
| প্রতিষ্ঠাকাল | ১৬ জুন ১৮১২ (16 June 1812) |
| প্রতিষ্ঠাতা | Sanford I. Weill  |
| সদরদপ্তর | ৩৯৯ পার্ক এভিনিউ, ম্যানহ্যাটন, নিউ ইয়র্ক, যুক্তরাষ্ট্র |
| বাণিজ্য অঞ্চল | বৈশ্বিক |
| প্রধান ব্যক্তি | মাইকেল ই ওনিল (চেয়ারম্যান) মাইকেল কোবাল্ট (সিইও) |
| আয় | ৮১,১৩,৯০,০০,০০০ মার্কিন ডলার (২০২৪)  |
| নীট আয় | ১২,৬৮,২০,০০,০০০ মার্কিন ডলার (২০২৪)  |
| মোট সম্পদ | ১৭,৯২,০৭,৭০,০০,০০০ মার্কিন ডলার (২০১৬)  |
| কর্মীসংখ্যা | ২,১৯,০০০ (২০১৬)  |

**সিটিগ্রুপ ইনকর্পোরেটেড** বা **সিটি** হল আমেরিকান বহুজাতিক আর্থিক সেবা প্রদানকারী প্রতিষ্ঠান যার সদর দফতর অবস্থিত যুক্তরাষ্ট্রের নিউ ইয়র্ক সিটির ম্যানহ্যাটনে। সিটিগ্রুপের সৃষ্টি হয়েছিল পৃথিবীর ইতিহাসে সর্ববৃহৎ মার্জারের মাধ্যমে। ১৯৯৮ সালের অক্টোবর মাসে আমেরিকার ব্যংকিং শিল্পের অন্যতম বৃহত্তম গ্রুপ সিটিকর্প এবং ট্রাভেলার্স গ্রুপের মধ্যে এই মার্জার সংঘটিত হয়েছিল। ২০১২ সালে সিটিগ্রুপ এর প্রতিষ্ঠার ২০০ বছর উৎযাপন করে। এটি সম্পদের দিক দিয়ে বর্তমানে যুক্তরাষ্ট্রের তৃতীয় বৃহত্তম সম্পদ ব্যবস্থাপনাকারী সংস্থা। সিঙ্গাপুর এবং মধ্যপ্রাচ্যের শেয়ারহোল্ডাররা এই গ্রুপের বৃহত্তম অংশের মালিক।

আর্থিক পরিসেবা নেটওয়ার্কের দিক দিয়ে সিটিগ্রুপ প্ররথিবীর সর্ববৃহৎ আর্থিক সেবা প্রদানকারী কোম্পানি। পৃথিবীর ১৪০ টি দেশে এর প্রায় ১৬,০০০ শাখা অফিস রয়েছে। বর্থমানে এর কর্মকর্তা ও কর্মচারীর সংখ্যা প্রায় ২৬০,০০০। এছাড়াও ১৪০ টি দেশে সিটিগ্রুপ প্রায় ২০০ মিলিয়ন গ্রাহককে সেবা প্রদান করে থাকে। সিটিগ্রুপ হল যুক্তরাষ্ট্রের ট্রেজারি সিকিউরিটি কেনাবেচার প্রাথমিক ডিলার। ফোর্বস ম্যাগাজিনের মতে ২০০৮ সালের বিশ্ব আর্থিক মন্দার আগ পর্যন্ত সিটিগ্রুপ ছিল পৃথিবীর সর্ববৃহৎ আর্থিক প্রতিষ্ঠান। তবে বর্তমানে ফোর্বসের তালিকায় পৃথিবীর বৃহত্তম কোম্পানিগুলোর তালিকায় এটি পৃথিবীর ২০তমস্থানে নেমে এসেছে।

## তথ্যসূত্র

## আরও পড়ুন

* Schull, Joseph, *100 years of banking in Canada: a history of the Toronto-Dominion Bank*. by Joseph Schull; illustrated by Brad Smith. Vancouver: Copp Clark, c1958. ix, 222 p.; ill.; 24 cm.
* Langley, Monica (২০০৪)। *Tearing Down the Walls*। New York: Free Press। আইএসবিএন ০-৭৪৩২-৪৭২৬-৪।
* Yahoo! – Citigroup Inc. Company Profile
	+ C: Star Analysts for CITIGROUP – Yahoo! Finance
* Citigroup Reaches Settlement on WorldCom Class Action Litigation for $1.64 billion After-Tax

## বহিঃসংযোগ

* Company website
* Citi Mortgage Website
* Citigroup SEC Filings
# সেমিনোল
সংক্ষিপ্ত ইউআরএল

সেমিনোল| ইয়েট'সিমিনোলি |
| --- |
| মোট জনসংখ্যা |
| আনুমানিক ১৮,৬০০ ওকলাহোমার সেমিনোল নৃগোষ্ঠী ১৫,৫৭২ তালিকাভুক্ত ফ্লোরিডার সেমিনোল নৃগোষ্ঠী ৪০০০ জন তালিকাভুক্ত ফ্লোরিডার ভারতীয়দের মাইকোসুকি নৃগোষ্ঠী ৪০০ জন তালিকাভুক্ত |
| উল্লেখযোগ্য জনসংখ্যার অঞ্চল |
| যুক্তরাষ্ট্র ( ওকলাহোমা এবং  ফ্লোরিডা) |
| ভাষা |
| ইংরেজি, মিকাসুকি, ক্রিক |
| ধর্ম |
| প্রোটেস্ট্যান্ট, ক্যাথলিক, গ্রিন কর্ন সিরেমনি |
| সংশ্লিষ্ট জনগোষ্ঠী |
| মিকুসুকি, ছকতাও, মুসকুগি (ক্রিক), ম্যাসকোগোস  |

**সেমিনোল** মূলত ফ্লোরিডার বসবাস করা মূলনিবাসী আমেরিকান লোক। বর্তমানে তারা মূলত ওকলাহোমাতে এবং ফ্লোরিডায় সংখ্যালঘু জাতি হিসেবে বাস করছে। সেমিনোল জাতির তিনটি ফেডারেল স্বীকৃত উপজাতি রয়েছে; ওকলাহোমার সেমিনোল নৃগোষ্ঠী, ফ্লোরিডার সেমিনোল নৃগোষ্ঠী এবং ফ্লোরিডার ভারতীয়দের মাইকোসুকি নৃগোষ্ঠী; তাছাড়া অন্যান্য স্বতন্ত্র গ্রুপের সমন্বয়ে গঠিত নৃগোষ্ঠীও রয়েছে।

আঠারোোো শতকে ফ্লোরিডায় বসতি স্থাপনকারী বিভিন্ন নেটিভ আমেরিকান গোষ্ঠী থেকে সেমিনোল জাতি নৃগোষ্ঠী আবির্ভূত হয়েছিল, উত্তর মুস্কোইই এমনই একটি উপজাতি বর্তমান জর্জিয়া ও আলাবামার বৃহৎ সংখ্যায় রয়েছে। "সেমিনোল" শব্দটি মুসকোজি শব্দ *সিমানা-লি (simanó-li)* থেকে উদ্ভূত হয়েছে, যেটি নিজেই আবার স্প্যানিশ শব্দ *সিমেরান cimarrón* থেকে উদ্ভূত হতে পারে বলে মনে করা হয়, যার অর্থ "রানওয়ে" বা "বুনো কোনকিছু"।

সেমিনোল সংস্কৃতি ঢালাওভাবে ক্রিক সংস্কৃতি থেকে উদ্ভূত; এদের সবচেয়ে গুরুত্বপূর্ণ অনুষ্ঠান হলো গ্রিন কর্ন ডান্স; অন্যান্য উল্লেখযোগ্য ঐতিহ্যের মধ্যে রয়েছে ব্ল্যাক ড্রিংক এবং আচার (আচার-অনুষ্ঠান) তামাকের ব্যবহার।
সেমিনোল যেমন ফ্লোরিডার পরিবেশের সাথে খাপ খাইয়েছিল, তেমনি তারা খোলা-বায়ু, ছাদযুক্ত ঘর (যা চিকি নামে পরিচিত) নির্মাণসহ
বিভিন্ন স্থানীয় ঐতিহ্যগুলিও আয়ত্ত করে নেয়। ঐতিহাসিকভাবে সেমিনোলরা মিকাসুকি এবং ক্রিক উভয় মুস্কোজিয়ান ভাষাতেই কথা বলে।

সেমিনোলরা অন্যান্য ক্রিক গোষ্ঠীগুলির থেকে ক্রমশ পৃথক হয়ে উঠেছে এবং তাদের আলাদা একটি নিজস্ব পরিচয় প্রতিষ্ঠা করেছে। ব্রিটিশ এবং দ্বিতীয় স্প্যানিশ সময়কালে তারা একটি সমৃদ্ধ বাণিজ্য নেটওয়ার্ক গড়ে তুলেছিল (মোটামুটিভাবে ১৭৬৭–১৮২১)।

## তথ্যসূত্র
# অস্ট্রেলেশিয়া

অস্ট্রালেশিয়া
ওশেনিয়ার বিভিন্ন অঞ্চল: নিউজিল্যান্ড একই সাথে অস্ট্রেলেশিয়া ও পলিনেশিয়ার অন্তর্গত। অনেকসময় মেলানেশিয়ার কিছু অংশ বা পুরোটাই অস্ট্রালেশিয়ার অংশ হিসেবে বিবেচিত হয়।
**অস্ট্রেলেশিয়া** (ইংরেজি- Australasia) একটি প্রশান্ত মহাসাগরীয় ভৌগোলিক অঞ্চল। অস্ট্রেলিয়া, নিউজিল্যান্ড, নিউ গিনি ও তৎসংলগ্ন কিছু প্রশান্ত মহাসাগরীয় দ্বীপপুঞ্জ নিয়ে অস্ট্রেলেশিয়া অঞ্চলটি গঠিত। অঞ্চলটি ওশেনিয়া মহাদেশের অন্তর্গত। শব্দটি সর্বপ্রথম ১৭৫৬ সালে শার্ল দি ব্রসি কর্তৃক ব্যবহৃত হয়; তার *Histoire des navigations aux terres australes* নামক বইয়ে। শব্দটির আক্ষরিক অর্থ *এশিয়ার দক্ষিণ প্রান্ত* (লাতিন: *অস্ট্রাল* = দক্ষিণ প্রান্ত)। অস্ট্রালেশিয়া, পলিনেশিয়া ও মাইক্রোনেশিয়া হতে পৃথক। এটি ভারতের সাথে একই ইন্দো-অস্ট্রেলীয় পাতের উপর অবস্থিত।

## বহিঃসংযোগ

 উইকিমিডিয়া কমন্সে অস্ট্রেলেশিয়া সম্পর্কিত মিডিয়া দেখুন।

## তথ্যসূত্র
# করণ কারক

ক্রিয়া সম্পাদনের যন্ত্র, উপকরণ বা সহায়ককেই **করণ কারক** বলা হয়। বাক্যস্থিত ক্রিয়াপদের সঙ্গে 'কিসের দ্বারা' বা 'কী উপায়ে' প্রশ্ন করলে উত্তরে করণ কারক পাওয়া যায়।

উদাহরণ:
নীরা **কলম** দিয়ে লেখে। (উপকরণ - কলম)
'জগতে কীর্তিমান হয় **সাধনায়**।' (উপায় - সাধনা)

## প্রকারভেদ

1. **সমধাতুজ করণ:-** ক্রিয়াটি যে ধাতু নিষ্পন্ন, করণটিও সেই ধাতুনিষ্পন্ন হলে, তাকে সমধাতুজ করণ বলে। যেমন:- সে **কাটারিতে** গাছ কাটছে।

## করণ কারকে বিভিন্ন বিভক্তির ব্যবহার

|  |  |  |
| --- | --- | --- |
| (ক) | প্রথমা বা শূণ্য বা অ বিভক্তি | ছাত্ররা **বল** খেলে। (অকর্মক ক্রিয়া) |
| ডাকাতেরা গৃহস্বামীর মাথায় **লাঠি** মেরেছে। |
| কৃষক **লাঙ্গল** চষছে। |
| (খ) | তৃতীয়া বা দ্বারা বিভক্তি | **লাঙল দ্বারা** জমি চাষ করা হয়। |
| আমরা **কান দ্বারা** শুনি। |
| দিয়া বিভক্তি | **মন দিয়া** কর সবে বিদ্যা উপার্জন। |
| (গ) | পঞ্চমী বা থেকে বিভক্তি | **এ সন্তান হতে** দেশের মুখ উজ্জ্বল হবে। |
| (ঘ) | ষষ্ঠী বা র বিভক্তি | তার মাথায় **লাঠির** আঘাত করো না। |
| **ইট-পাথরের** বাড়ি বেশ শক্ত। |
| **ইটের** বাড়ি সহজে ভাঙে না। |
| **কাচের** জিনিস সহজে ভাঙে। |
| **জলের** লিখন থাকে না। |
| (ঙ) | সপ্তমী বা এ বিভক্তি | **ফুলে ফুলে** ঘর ভরেছে। |
| আকাশ **মেঘে** ঢাকা। |
| শিকারী বিড়াল **গোঁফে** চেনা যায়। |
| **জ্ঞানে** বিমল আনন্দ লাভ হয়। |
| এ **কলমে** ভালো লেখা হয়/ বেশ লেখা যায়। |
| **নতুন ধান্যে** হবে নবান্ন। |
| **হাতে** কাজ কর। |
| তে বিভক্তি | 'এত শঠতা, এত যে ব্যথা, তবু যেন তা **মধুতে** মাখা।' - নজরুল |
| লোকটা **জাতিতে** বৈষ্ণব। |
| য় বিভক্তি | **চেষ্টায়** সব হয়। |
| এ **সুতায়** কাপড় হয় না। |
| নিজের **চেষ্টায়** বড় হও। |
| জগতে কীর্তিমান হয় **সাধনায়**। |
| **বন্যায়** দেশ প্লাবিত হলো। |
| কলমটি **সোনায়** মোড়া। |
| **টাকায়** কি না হয়। |

## আরো দেখুন

* কারক
	+ কর্তৃকারক
	+ কর্ম কারক
	+ সম্প্রদান কারক
	+ অপাদান কারক
	+ অধিকরণ কারক
* বাংলা ব্যাকরণ
* বাংলা ভাষা
* বিভক্তি

## তথ্যসূত্র